
	[bookmark: nev]KATONA REGINA
regina1@student.elte.hu
Gazdálkodási és menedzsment
BA, 6. félév
Eötvös Loránd Tudományegyetem
Savaria Egyetemi Központ
	
[bookmark: _GoBack]






Témavezető:
	Pató Gáborné Dr. habil. Szűcs Beáta
egyetemi docens, ELTE SEK




Szállítási költségek racionalizálása egy szolgáltató vállalatnál

A közelmúltban tapasztalható világgazdasági események hatására jelentősen emelkedtek a szállítási költségek, ezért dolgozatomban azt vizsgáltam, hogy milyen lehetőségek állnak rendelkezésre a racionális szállítási költségek eléréséhez egy szolgáltató vállalat szemszögéből. Hipotézisem szerint a fuvarozási módnak nagy szerepe van a költségek alakulásában, ezért egy adott szállítmány fuvardíját három különböző szállítási mód alapján vizsgáltam: tengeri, vasúti és légi árajánlatokat hasonlítottam össze, három különböző szállítmányozótól. Ezzel párhuzamosan egy másik összehasonlító elemzést is végeztem, azt vizsgáltam, hogy a fuvardíjak tekintetében mekkora különbség van, ha az áru halmozható illetve, ha nem halmozható. A kutatásom során az egyik fő probléma, amire megoldást kerestem, hogy a csomagolásuk miatt nem halmozható szállítmányok szállítási költsége még magasabb, mintha halmozható szállítmány lenne, mivel a nem halmozhatóságukból adódóan nem lehet a fuvareszközt gazdaságosan kihasználni, azonban egy új csomagolási formával elért rakatolhatóság során lehetőség van a költségek csökkentésére. Feltáró kutatás során különböző logisztikai szolgáltatást nyújtó cégek oldalán és a szakirodalom áttekintésével kerestem módszert a szállítmányok rakatolhatóságának elérésére, ennek folyamán találtam rá a gitterboxokra, valamint a raklap tároló állványokra. Annak érdekében, hogy a vizsgált vállalat számára a megfelelő csomagolási forma kerüljön kiválasztásra, struktúrált interjúra is szükség volt, mely során a gitterboxra érkezett pozitív visszajelzés. Kutatási eredményeim alapján a szállítási költségek racionalizálhatók, amennyiben több fuvarozótól (legalább három), több fuvarozási módra kerül az árajánlat bekérésre, abban az esetben, ha kizárólagos döntési tényezőként az ár a meghatározó, továbbá az olyan szállítmányok esetében, amelyek a csomagolásuk miatt eddig nem halmozhatóak voltak, egy új csomagolási formával elért rakatolhatóság során a fuvareszközt gazdaságosabban ki lehetne használni, ami által szintén költségcsökkenés érhető el.



